wickkiey/tamil-wikipedia-chunked huggingface dataset:
# மூவார் மாவட்டம்

**மூவார் மாவட்டம்** (ஆங்கிலம்: *Muar District*; மலாய்: *Daerah Muar*; சீனம்: 麻坡县; ஜாவி: دايره موار) என்பது மலேசியாவின் ஜொகூர் மாநிலத்தில் உள்ள மாவட்டம் ஆகும். இந்த மாவட்டத்திற்கு மூவார் நகரம் தலைநகரமாக விளங்குகிறது.  
மூவார் மாவட்டம் கோலாலம்பூர் மாநகரில் இருந்து 150 கி.மீ.; ஜொகூர் பாரு மாநகரில் இருந்து 143 கி.மீ.; மலாக்கா மாநகரில் இருந்து 47 கி.மீ.; சிங்கப்பூரில் இருந்து 179 கி.மீ. தொலைவில் அமைந்து உள்ளது.
# மூவார் மாவட்டம்

## மூவார் நகரம்

மலாக்கா நீரிணையின் கரையோரத்தில்; மூவார் ஆற்றின் முகப்பில் மூவார் நகரம் அமைந்து உள்ளது. மூவார் மாவட்டம், சிங்கப்பூரைப் போல இரண்டரை மடங்கு பெரிய நிலப்பகுதியைக் கொண்டது.  
மூவார் மாவட்டம் முன்பு இரு பிரிவுகளாகப் பிரிக்கப்பட்டு இருந்தது. மூவார் அல்லது பண்டார் மகாராணி என்பது மற்றொரு பிரிவு. லேடாங் எனும் தங்காக் என்பது மற்றொரு பிரிவு. தங்காக் ஒரு துணை மாவட்டமாக நிலை உயர்த்தப் பட்டதும், மூவார் ஒரு தனி நகராண்மைக் கழகமானது. இரண்டும் இப்போது தனித்தனியாகச் செயல் படுகின்றன.
# மூவார் மாவட்டம்

## வரலாறு

ஜொகூர் மாநிலத்தின் அரச நகரம் இந்த மாவட்டத்தில் தான் அமைந்து உள்ளது. பண்டார் மகாராணி மூவார் என்று அழைக்கப் படுகிறது. ஜொகூர் மாநிலத்தில் ஜொகூர் பாரு மாநகரத்திற்கு அடுத்து இரண்டாவது பெரிய நகரமாக மூவார் விளங்கி வருகிறது.  
முன்பு இந்த நகரம் தங்காக் மாவட்டத்தின் ஒரு பகுதியாக இருந்தது. 2006-ஆம் ஆண்டிற்குப் பிறகு, மூவார் என்பது தனி நகரமாகவும், ஒரு தனி மாவட்டமாகவும் பிரகடனம் செய்யப்பட்டது.
# மூவார் மாவட்டம்

## மலாக்கா சுல்தானகம்

மலேசிய மாவட்டங்களில் மூவார் மாவட்டம் மிகவும் பழைமை வாய்ந்த மாவட்டமாகக்க் கருதப் படுகிறது. இந்த மாவட்டத்தில் மலாக்கா தொடர்பான பல வரலாற்று பதிவுகளும், தொல்பொருள் பொருட்களும் கிடைக்கப் பெற்றுள்ளன.  
மலாக்கா சுல்தானகம் தொடங்குவதற்கு முன்பாகவே மூவாரின் வரலாறு தொடங்கி விட்டதாக வரலாற்று ஆய்வாளர்கள் கருதுகின்றனர். 1361-இல், மஜாபாகித் இந்து பேரரசின் ஒரு பகுதியாக மூவார் இருந்து உள்ளது.  
மலாக்காவைத் தோற்றுவித்தவர் பரமேசுவரா. இவர் சுமத்திரா, துமாசிக்கில் இருந்து வெளியேற்றப் பட்டதும், மலாக்காவிற்குச் சென்ற போது, இந்த மூவார் பகுதியில் கோத்தா பூரோக் எனும் இடத்தில் சில காலம் தங்கி இருந்ததாகவும் சொல்லப் படுகிறது.
# மூவார் மாவட்டம்

## மலாக்கா சுல்தானகம்

### சுல்தான் முகமுட் சா

1511-இல், மலாக்காவைப் போர்த்துகீசியர்கள் கைப்பற்றியதும், மலாக்காவின் கடைசி சுல்தானாக இருந்த சுல்தான் மகமுட் ஷா, இந்த மூவாரில் தான் தஞ்சம் அடைந்தார். மூவாரில் இருந்தவாறு சுல்தான் மகமுட் ஷா, போர்த்துகீசியர்களை எதிர்த்துப் போராடி வந்தார்.  
மலாக்காவை ஆட்சி செய்த ஏழாவது அரசர், சுல்தான் அலாவுதீன் ரியாட் ஷா வின் (1477–1488) கல்லறையும் சேதம் அடைந்த நிலையில் இன்னும் மூவாரில் தான் இருக்கிறது. அந்தக் கல்லறையை போர்த்துகீசியர்கள் சிதைத்து விட்டனர். மலேசிய வரலாற்றுப் பதிவுகளில் மூவார் எனும் நகரம் பல இடங்களில் காணப்படுகிறது.
# மூவார் மாவட்டம்

## மலாக்கா சுல்தானகம்

### மூவார் போர்

மூவாரை போர்த்துகீசியர்கள் ஆட்சி செய்த போது, டச்சுக்காரர்களின் அச்சுறுத்தல்களுக்கு எதிராக போர்த்தலேசா டி மூவார் எனும் கோட்டையை இங்கு கட்டினார்கள். இரண்டாம் உலகப் போரின் போது, ஜப்பானியர்களுக்கும் பிரித்தானியர்களுக்கும் இங்கு ஒரு பெரிய போர் நடந்தது. அதை மூவார் போர் என்று அழைக்கிறார்கள்.  
1942 சனவரி 14-இல் இருந்து சனவரி 22 வரை, மூவாருக்கு அருகாமையில் இருந்த கெமிஞ்சே, மூவார் ஆறு, பக்கிரி மலை போன்ற இடங்களில் பலமான சண்டை நடைபெற்றன. மலாயா மீது ஜப்பானியர்கள் தொடுத்த தாக்குதல்களில் இதுவே ஆகக் கடைசியான போர். இந்தப் போரில், பிரித்தானியர்களுக்கு உதவியாக இருந்த 45-வது இந்தியக் காலாட்படை ஒட்டு மொத்தமாக அழிக்கப் பட்டது.
# மூவார் மாவட்டம்

## நிர்வாகப் பகுதிகள்

### மூவார் மாவட்டத்தில் முக்கிம்கள்

மூவார் மாவட்டத்தில் 12 முக்கிம்கள் உள்ளன.  
1. ஆயர் ஈத்தாம் *(Ayer Hitam)*
1. புக்கிட் கெப்போங் *(Bukit Kepong)*
1. பக்ரி சாலை *(Jalan Bakri)*
1. ஜோராக் *(Jorak)*
1. லெங்கா *(Lenga)*
1. மூவார் *(Muar Town)*
1. பாரிட் பாக்கார் *(Parit Bakar)*
1. பாரிட் ஜாவா *(Parit Jawa)*
1. ஸ்ரீ மெனாந்தி *(Seri Menanti)*
1. சுங்கை பாலாங் *(Sungai Balang)*
1. சுங்கை ராயா *(Sungai Raya)*
1. சுங்கை தெராப் *(Sungai Terap)*
# மூவார் மாவட்டம்

## நகரங்கள்

1. மூவார் *(Muar Town)*
1. பாகோ *(Pagoh)*
1. பாரிட் ஜாவா *(Parit Jawa)*
1. சுங்கை பாலாங் *(Sungai Balang)*
1. புக்கிட் கெப்போங் *(Bukit Kepong)*
1. புக்கிட் பாசிர் *(Bukit Pasir)*
1. பஞ்சூர் *(Panchor)*
1. லெங்கா *(Lenga)*
1. ஜாலான் பக்ரி *(Jalan Bakri)*
1. புக்கிட் நானிங் *(Bukit Naning)*
# மூவார் மாவட்டம்

## தேர்தல் முடிவுகள்

### மலேசியப் பொதுத் தேர்தல், 2018

மலேசிய மக்களவையில் மூவார் மாவட்டத்தின் தொகுதிகள்.  
| # | தொகுதி | உறுப்பினர் | கட்சி |
| --- | --- | --- | --- |
# மூவார் மாவட்டம்

## ஜொகூர் மாநிலச் சட்டமன்றம்

### மலேசியப் பொதுத் தேர்தல், 2018

ஜொகூர் மாநிலச் சட்டமன்றத்தில் மூவார் மாவட்டப் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் (*Suruhanjaya Pilihan Raya Malaysia - Election Commission of Malaysia*) வெளியிட்ட பொதுத் தேர்தல் முடிவுகள்:  
| மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- |
# மூவார் மாவட்டம்

## மூவார் மாவட்டத்தில் உள்ள தமிழ்ப்பள்ளிகள்

மலேசியா; ஜொகூர்; மூவார் மாவட்டத்தில் *(Muar District)* 4 தமிழ்ப்பள்ளிகள் உள்ளன. அவற்றில் 346 மாணவர்கள் பயில்கிறார்கள். 64 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.  
| JBD5080 | மூவார் | SJK(T) Jalan Khalidi | **ஜாலான் கலிடி தமிழ்ப்பள்ளி** | 84000 | மூவார் | 118 | 19 |  |
| --- | --- | --- | --- | --- | --- | --- | --- | --- |
| JBD5084 | பஞ்சூர் | SJK(T) Ladang Lanadron | **லனாட்ரோன் தமிழ்ப்பள்ளி** | 84500 | பஞ்சூர் | 152 | 27 |  |
| JBD5087 | பன் ஹெங் தோட்டம் | SJK(T) Ladang Ban Heng | **பன் ஹெங் தோட்டத் தமிழ்ப்பள்ளி** | 84600 | பாகோ | 7 | 8 |  |
| JBD5088 | திமியாங் ரெஞ்சோங் தோட்டம் | SJK(T) Ladang Temiang Renchong | **திமியாங் ரெஞ்சோங் தமிழ்ப்பள்ளி** | 84300 | மூவார் | 69 | 10 | } |
# மூவார் மாவட்டம்

## ஜொகூர் மாநிலத்தில் உள்ள மாவட்டங்கள்

- **பத்து பகாட் மாவட்டம்**
- **ஜொகூர் பாரு மாவட்டம்**
- **குளுவாங் மாவட்டம்**
- **கோத்தா திங்கி மாவட்டம்**
- **கூலாய் மாவட்டம்**
- **மெர்சிங் மாவட்டம்**
- **மூவார் மாவட்டம்**
- **பொந்தியான் மாவட்டம்**
- **சிகாமட் மாவட்டம்**
- **தங்காக் மாவட்டம்**
# தூத்துக்குடி மக்ரூன்

**தூத்துக்குடி மக்ரூன்** (*Thooththukkudi macaroon*) என்பது இந்தியாவில் தமிழ்நாடு மாநிலத்தில் உள்ள துறைமுக நகரமான தூத்துக்குடியில் முதன்முதலில் தயாரிக்கப்பட்ட ஒரு சிறப்பு வகை மக்ரூன் ஆகும். மக்ரூன்கள் பாரம்பரியமாக வாதுமையிலிருந்து தயாரிக்கப்படுகின்றன. ஆனால் தூத்துக்குடி மக்ரூன்கள் முந்திரியினை முக்கிய மூலப்பொருளாகக் கொண்டுள்ளன.
# தூத்துக்குடி மக்ரூன்

## வரலாறு

தூத்துக்குடி மக்கரூன் அடிப்படையில் தூத்துக்குடியில் இந்தியமாக்கப்பட்ட ஐரோப்பிய மாக்கரூன் ஆகும். இதனை அருணாசலம் பிள்ளை என்பவர் இம்மாவட்டத்தில் அறிமுகப்படுத்தினார். தூத்துக்குடிக்கு வந்த போர்த்துகீசிய மாலுமிகள் உள்ளூர் தொழிலாளர்களை மக்ரூன்கள் தயாரிக்கப் பயன்படுத்தியதாகவும், அதனை இவர்கள் தற்போதைய வடிவத்திற்கு மேம்படுத்தினர் என்று வரலாறு கூறுகின்றது. இதேபோன்ற தயாரிப்பு மங்களூருவின் அடுமனைகளிலும் பரவலாகப் பிரபலமாக உள்ளது. இந்த மக்ரூன்கள் கோவாவின் போர்த்துகீசிய காலனித்துவத்தினாலும், கோவா கத்தோலிக்கர்கள் தென்கனராவிற்கு குடிபெயர்ந்ததாலும் இப்பகுதிகளில் அறிமுகமானது.
# தூத்துக்குடி மக்ரூன்

## தேவையான பொருட்கள்

- முட்டை வெள்ளை கரு
- சர்க்கரை
- முந்திரி பருப்பு
# புலியூர் சுப்ரமணியம் நாராயணசுவாமி

**புலியூர் சுப்பிரமணியம் நாராயணசுவாமி** (*Puliyur Subramaniam Narayanaswamy*)(24 பிப்ரவரி 1934 - 16 அக்டோபர் 2020) என்பவர் கருநாடக இசைப் பாடகர் ஆவார்.
# புலியூர் சுப்ரமணியம் நாராயணசுவாமி

## தொழில்

நாராயணசுவாமி, திருப்பாம்புரம் சோமசுந்தரம் பிள்ளை, த. மா. தியாகராஜன் ஆகியோரிடமும், பின்னர் செம்மங்குடி சீனிவாச ஐயரிடமும் இசை கற்றார். இவர் மிகவும் பாராட்டப்பட்ட ஆசிரியராகவும் இருந்தார்.  
தனது 12 வயதில் பாலகான கலா ரத்தினம் பட்டம் பெற்றார். பின்னர் அனைத்திந்திய வானொலியில் பணிபுரிந்தார். 1999ஆம் ஆண்டில், இசை அகாதமி இவருக்கு 'சங்கீத கலா ஆச்சார்யா' என்ற பட்டத்தினை வழங்கியது. 2003-ல் இந்திய அரசால் இவருக்கு ’பத்ம பூசண்' விருதினை வழங்கியது. ரஞ்சனி காயத்ரி, அபிசேக் ரகுராம், காயத்ரி வெங்கடராகவன், அமிர்தா முரளி, குன்னக்குடி பாலமுரளிகிருஷ்ணா மற்றும் அக்கரை சகோதரிகள் இவரது நன்கு அறியப்பட்ட சீடர்கள் ஆவர்.  
நாராயணசுவாமி, 16 அக்டோபர் 2020 அன்று காலமானார்.
# மஞ்சூரியாவின் வரலாறு

**மஞ்சூரியா** என்பது கிழக்கு ஆசியாவில் இருக்கும் ஒரு பகுதியாகும். மஞ்சூரியாவிற்கு இரண்டு விதமான வரையறைகள் உள்ளன. சீனாவிற்குள் இருக்கும் மஞ்சூரியா ஒன்று. மற்றொன்று வடகிழக்கு சீனா மற்றும் உருசிய தூர கிழக்கு ஆகியவற்றால் பிரிக்கப்பட்டுள்ள பெரிய பகுதி. இரண்டாவது பெரிய பகுதியை குறிப்பிடுவதற்காக உருசியாவில் உள்ள மஞ்சூரியா வெளி மஞ்சூரியா என்றும் சீனாவில் உள்ள மஞ்சூரியா உள் மஞ்சூரியா என்றும் அழைக்கப்படுகிறது.  
மஞ்சூரியா மஞ்சு மக்களின் தாயகமாகும். மஞ்சு என்ற பெயரை பிற்கால சிங் அரச மரபின் கான் கொங் தைசி 1636ஆம் ஆண்டு அறிமுகப்படுத்தினார். சுரசன் மக்களை குறிப்பிடுவதற்காக இப்பெயர் பயன்படுத்தப்பட்டது. சுரசன் மக்கள் ஒரு துங்குசிக் மக்களாவர். பதினேழாம் நூற்றாண்டு சீனாவை இந்த மஞ்சு மக்கள் கைப்பற்றினர். 1912 ஆம் ஆண்டு வரை நீடித்த சிங் அரசமரபை நிறுவினர்.  
மக்கள் தொகையானது. 1750ஆம் ஆண்டில் 10,00,000 என்றும், 1850ஆம் ஆண்டில் 50,00,000 என்றும், 1900ஆம் ஆண்டில் 1.40 கோடி என்றும் பெருகியது. இதற்கு முக்கிய காரணம் சீன விவசாயிகள் அப்பகுதிக்கு இடம்பெயர்ந்தது ஆகும்.  
சீனா, ஜப்பான் மற்றும் உருசியா நாடுகளுக்கு அருகில் அமைந்துள்ளதால் பத்தொன்பதாம் நூற்றாண்டின் பிற்பகுதியில் இருந்தே மஞ்சூரியா ஒரு பிரச்சினைகள் ஏற்படக் கூடிய இடமாக இருந்து வருகிறது. 1860ஆம் ஆண்டு பெய்ஜிங் ஒப்பந்தத்தின்படி. உருசியப் பேரரசானது மஞ்சூரியாவின் வடக்குப் பகுதி மீது ஆதிக்கத்தை நிறுவியது. தனது கட்டுப்பாட்டை மேலும் உறுதிப்படுத்துவதற்காக சீன கிழக்கு ரயில் அமைப்பை உருசியா உருவாக்கியது. மஞ்சூரியா மற்றும் கொரியா மீதான பிரச்சனைகள் காரணமாக உருசியாவுக்கும் ஜப்பானுக்கும் 1904-1905இல் போர் ஏற்பட்டது. 1931இல் ஜப்பானியர்கள் மஞ்சூரியா மீது படையெடுத்தனர். தங்களது கைப்பாவை அரசாகிய மஞ்சுகோ அரசை நிறுவினர். வேகமாக வளர்ந்து வந்த ஜப்பானிய பேரரசின் மையமாக மஞ்சுகோ உருவானது. ஆகஸ்ட் 1945இல் சோவியத் மஞ்சூரியா மீது படையெடுத்தது. இதன் காரணமாக ஜப்பானிய ஆட்சியானது உடனடியாக வீழ்ச்சியடைந்தது. உள் மஞ்சூரியாவில் சீன ஆட்சியை சோவியத்துகள் மீண்டும் நிறுவினர். சீன உள்நாட்டுப் போரில் மாவோவின் மக்கள் விடுதலை ராணுவத்தின் மைய நடவடிக்கைகளுக்கு மஞ்சூரியா அடிப்படையான பகுதியாக விளங்கியது. இதன் காரணமாக 1949ஆம் ஆண்டு சீன மக்கள் குடியரசு உருவானது. 1950-1953 நடைபெற்ற கொரிய போரில் ஐக்கிய நாடுகள் படைக்கு எதிராக வட கொரியாவிற்கு உதவுவதற்காக மஞ்சூரியா வை அடிப்படை பகுதியாக சீன படைகள் பயன்படுத்தின. சீன சோவியத் பிரிவிற்கு பிறகு மஞ்சூரியா பிரச்சினைக்குரிய பகுதியாக உருவானது. 1969ஆம் ஆண்டு சீனா சோவியத் எல்லை பிரச்சனை உருவானது. 2004ஆம் ஆண்டே சீன உருசிய எல்லை பிரச்சனையானது தூதரக ரீதியாக தீர்த்துக் கொள்ளப்பட்டது.
# புத்தி கெட்ட மனிதர் எல்லாம்

***புத்தி கெட்ட மனிதர் எல்லாம்*** (*Puththi Ketta Manitharellam*) என்பது 2021 ஆம் ஆண்டில் வெளிவந்த இலங்கைத் தமிழ்த் திரைப்படம் ஆகும். ராஜ் சிவராஜின் இயக்கத்திலும், ஜி. கிருசோபனின் தயாரிப்பிலும் வெளிவந்தது. கே. எஸ். சாந்தகுமாரின் பாடல்களுக்கு பூவன் மதீசன் இசையமைத்திருந்தார். இத்திரைப்படம் 2021 திசம்பர் 24 அன்று யாழ்ப்பாணத் திரையரங்குகளில் வெளியிடப்பட்டது. 2018 இல் வெளியான *கோமாளி கிங்ஸ்* இற்குப் பின்னர் இலங்கையில் தயாரிக்கப்பட்டு வெளியிடப்பட்ட முதலாவது தமிழ்த் திரைப்படம் இதுவாகும்.
# புத்தி கெட்ட மனிதர் எல்லாம்

## நடிகர்கள்

- அரவிந்தன்
- ஆதி
- சத்தியஜித்
- இதயராஜ்
- திலக்சன்
- கண்ணா
# புத்தி கெட்ட மனிதர் எல்லாம்

## தயாரிப்பு

இத்திரைப்படத்தின் படப்பிடிப்புகள் முக்கியமாக யாழ்ப்பாணத்தில் படமாக்கப்பட்டது, இதன் நடிகர்கள் பெரும்பாலும் யாழ்ப்பாணத்தைச் சேர்ந்தவர்கள் ஆவர். இதன் முன்னோட்டம் 2021 திசம்பர் 3 அன்று வெளியிடப்பட்டது.
# புத்தி கெட்ட மனிதர் எல்லாம்

## வெளியீடு

இத்திரைப்படம் 2021 திசம்பர் 24 முதல் 26 வரை யாழ்ப்பாணத்தில் பல்வேறு திரையரங்குகளில் வெளியிடப்பட்டது.
# ஆர் 23 கிரிமினல்ஸ் டைரி

**ஆர்:23 கிரிமினல்ஸ் டைரி** என்பது 2021 ஆம் ஆண்டு வெளியான அதிரடித் தமிழ்த் திரைப்படம் ஆகும். இந்தத் திரைப்படத்தை எழுதி, இயக்கியவர் கௌதம் ராகவேந்திரா ஆவார். யாஷிகா ஆனந்த், பவித்ரா லட்சுமி ஆகியோர் முக்கியக் கதாப்பாத்திரத்தில் நடித்துள்ளனர்.
# ஆர் 23 கிரிமினல்ஸ் டைரி

## நடிகர்கள்

- யாஷிகா ஆனந்த் - வர்ஷா
- பவித்ரா லட்சுமி - வைஷ்ணவி
- இமான் அண்ணாச்சி - இன்ஸ்பெக்டர்
- ராகேஷ் சேது - அர்ஜுன்
- ஜெகா - கிருஷ்ணா
- ஆதித் சுந்தரேஸ்வரர்.- அஜய்
# இல. தியாகராஜன்

அரியலூர் அரசு கல்லூரியில் வரலாற்றுத்துறையின் தலைவராகவும், கல்லூரி முதல்வராகவும் பணியாற்றி ஓய்வுபெற்றுள்ள முனைவர் இல. தியாகராசன் அவர்கர்ளின் கல்வெட்டு ஆராய்ச்சிப் பணிகளையும், வரலாற்றுத்துறைக்கு அவர் பங்களிப்பு வழங்கியுள்ளார்.
# இல. தியாகராஜன்

## இளமைகாலம்

திருவண்ணாமலை மாவட்டம் வேட்டவலம் என்னும் ஊரில் வாழ்ந்த ம.இலட்சுட்மண நாயக்கர், அரங்கநாயகி ஆகியோரின் மகனாக இல.தியா கராசன் 15.11. 1955 இல் பிறந்தவர்.
# இல. தியாகராஜன்

## கல்வி

முதுக்கலைப் படிப்பை (வரலாறு) வாணியம்பாடியில் உள்ள தனியார் கல்லலூரியில் பயின்றவர். சென்னைப் பச்சைசையப்பன் கல்லூரியில் பயின்று “சுதந்திரப் போராட்டட்த்தில் வடையார்க்காடு மாவட்டத்தின் பங்கு” என்ற தலைப்பில் ஆய்வேடு பணித்து இளம்முனைவர் பட்டம் பெற்றவர்.  
1980 இல் தமிழ்நாடு அரசின் தொற்பொருள் ஆய்வுத்துறையில் கல்வெட்டு, தொல்லியல் முதுகலைப்பட்டப்பெருஞ்சான்றிதழ்ப் பயிற்சி பெற்றவர்.  
1981இல் கவ்வியியல் பட்டம் பெற்றவர். தமிழ்நாட்டு அரசின் தொல்பொருள் ஆய்வுத்துறையில் வரலாற்றுக்கு முந்தை கால அழாகாராய்ச்சிப் பிரிவின் அலுவலராகப் பணியாற்றியவர். 1982 முதல் அரியலூர் அரசு கலைக்கல்லூரியில் வரலாற்றுத்துறையில் பேராசிரியராகப் பணியில் இணைந்தார். பின்னர்த் துறைத்தலைவர், கல்லூரி புதல்வர் உள்ளிட்ட பல பொறுப்புகளை வகித்தவர் .
# இல. தியாகராஜன்

## முனைவர் பட்டம்

“அரியலூர் வட்டாட்டார வரலாற்றுத் தொல்லியல், கி.பி.1817 வரை - ஓர் ஆய்வு” என்ற தலைப்பில் முனைவர் பட்டத்திற்கு ஆய்வு செய்து, திருச்சிராப்பள்ளி பாரதிதாசன் பல்கலைக்கழகத்தின் வழியாகப் பட்டம் பெற்றவர். 2014 இல் கல்லூரிப் பணியிலிருந்து ஓய்வுபெற்ற பிறகும் தொடர்ந்து வரலாற்று ஆய்வுகளை செய்துவருபவர்.  
முனைவர் இல. தியாகராசன் கடந்த முப்பது ஆண்டுகளாகத் தமிழகத்தின் பல்வேறு இடங்களில் ஆய்வுசெய்து, வெளிவராத பல வரலாற்றுச் செய்திகளை, உலகிற்கு அறிவித்துள்ளார். அரியலூர் பெரம்பலூர் மாவட்டத்தின் பல்வேறு ஊர்கர்ளில் உள்ள கல்வெட்டுட்கள், தொல்லியல், கோவிற்கலை சார்ந்த ஆய்வுகளில் ஈடுபட்டுள்ளார்.  
தம் கண்டுபிடிப்புகளைக் கட்டுரைகளாகவும், நூல்களாகவும், அறிக்கைகளாகவும் வெளியிட்டுள்ளார்.
# இல. தியாகராஜன்

## எழுதிய நூல்கள்

1. சோழகேரளன்
1. கானக்கிளியூர் நாடு
1. கடந்தையார் வரலாறு
1. அரியலூர் ஜமீன்தார்கர்ளின் கல்வெட்டுகளும் செப்பேடுகளும்
1. வந்தலை வரலாறு
1. வாலிகண்டபுரம் அருள்மிகுவாலீசுவரர் திருக்கோயில் தலவரலாறு
1. பெண்ணாகடம் அருள்மிகு வீற்றிருந்த பெருமாள் திருக்கோயில் வரலாறு
1. நத்தம் ஆதிமூலப் பெருமாள் திருக்கோயில் தலவரலாறு
1. வெண்பாவூர் அருள்மிகு சொர்ணார்ணாம்பிகை உடனுறை சொர்ணர் புரீஸ்ரீஸ்வரர் திருக்கோயில் தல வரலாறு
1. கங்கை கொண்டசோழபுரம் வரலாறு (புதுச்சேச் சேரி பிரெ ஞ்சு ஆய்வு நிறுவனத்துடன் இணைந்து EFEO)
1. உடையவர் தீயனூர் அருள்மிகு அமிர்தார் தாம்பிக்கை உடனுறை ஜமதக்னீஸ்னீஸ்வரர் திருக்கோயில் தலவரலாறு
1. விக்கிரமங்கலம் அருள்மிகு பூரணசந்திரகலா ம்பிகை உடனுறை சோழீசுவரர் திருக்கோயில் தல வரலாறு
1. மேலப்பழுவூர் அருள்மிகு மீனாட்சியம்மன் உடனுறை சுந்தரே சுவரர் தலவரலாறு
1. காமரசவல்லி அருள்மிகு பாலாம்பிகை உடனுறை சௌந்தரே ஸ்வரர் கோயில் வரலாறு
1. கீழப்பழுவூர் அருள்மிகு அருந்தவ நா யகி உடனுறை ஆலந்துறையார் கோயில்
1. கீழையூர் அருள்மிகு அபிதகுஜாம்பாள் உடனுறை அகத்தீசுவரர் சோழீசுவரர் கோயில்கள் வரலா று
1. ஓலைப்பாடி அருள்மிகு சௌந்தரநாயகி உடனுறை பசுபதீசுவரர் கோயில் வரலாறு
1. ஸ்ரீபுரந்தான் அருள்மிகு பிரகன்நாயகி உடனுறை கைலாசநாதர் (பிரகதீஸ்வரர்) மற்றும் சிவபாதசேகர ஈசுவரர் (ஒட்டக்கோயில்) திருக்கோயில்கள் வரலாறு
1. செந்துறை - நெய்வனம்
1. அருள்மிகு பிரகன்நாயகி உடனுறை சிவதாண்டேஸ்வரர் திருக்கோயில் வரலாறு
1. சிறுகளப்பூர் அருள்மிகு கா மா ட்சிட் யம்மன் உடனுறை கா ளத்தீசுவரர் திருக்கோயில் வரலாறு
1. வேட்டவலம் வரலாறு
1. வேட்டவலம் ஜமீன்வரலாறு
1. உடையார்பார் பாளையம் ஜமீன் வரலாறு
1. ஆவூர் அகத்தீசுவரர் குகை வரதராசபெருமாள் கோயில்கள் வரலாறு
1. கோவிந்தப்புத்தூர் கங்கா ஜடா தீசுவரர் கோயில் வரலாறு
1. திருமழபா டி, கீழப்பழுவூர், பொம்மனப்பாடி கோயில்களின் தலவரலாறு
1. அரியலூர் மாவட்டக் கல்வெட்டுக்கள், செப்பேடுகள் தொகுதி-1, 2
1. அரியலூர் மாவட்ட வரலாறு
1. அரியலூர் மாவட்டக் கோயில்கள்
1. கல்வெட்டுக்கள் கூறும் அரியலூர் மா வட்டட் ஊர்ப்பெயர்கள்
1. அரியலூர் அருள்மிகு கோதண்டராமசாமி திருக்கோயில் வரலாறு
1. பெரம்பலூர் மாவட்டக் கல்வெட்டுக்கள், செப்பேடுகள்
1. கல்வெட்டுக்கள் கூறும் பெரம்பலூர் மாவட்டட் ஊர்ப்பெயர்கள்
1. பெரம்பலூர் மாவட்ட வரலாறு
1. பெரம்பலூர் மா வட்டக் கோயில்கள்
1. கங்கை கொண்டசோழபுரம் கல்வெட்டுக்கள்.
# தூநேரி

**தூநேரி** என்பது 2021 ஆம் ஆண்டு வெளியான திரில்லர் தமிழ்த் திரைப்படம் ஆகும். இந்தத் திரைப்படத்தை எழுதி, இயக்கியவர் சுனில் டிக்சன் ஆவார். ஜான் விஜய், நிவின் கார்த்திக், மியா ஸ்ரீ ஆகியோர் முக்கியக் கதாப்பாத்திரத்தில் நடித்துள்ளனர்.
# தூநேரி

## நடிகர்கள்

- ஜான் விஜய் - கருப்பசாமி
- நிவின் கார்த்திக் - இன்ஸ்பெக்டர் நவீன்
- மியா ஸ்ரீ - மாயா
- மரியா சர்ம் - நிலா
- அஷ்மிதா - அஷ்மி
- நகுல் - சுட்டி
- அபிஜித் - செல்லக்கனி
- சத்விகா - ரியா
# நிலப்பரப்பு

புவியியலில், **நிலப்பரப்பு**, அல்லது **மண்டலம்** அல்லது **வட்டாரம்** அல்லது **பிராந்தியம்** அல்லது **பிரதேசம்** என்பது இயற்பியல் பண்புகள் ( இயற்பியல் புவியியல் ), மனித தாக்க பண்புகள் ( மனித புவியியல் ) மற்றும் மனிதகுலம் மற்றும் சுற்றுச்சூழலின் தொடர்பு ( சுற்றுச்சூழல் புவியியல் ) ஆகியவற்றால் பரவலாகப் பிரிக்கப்பட்ட பகுதிகள். புவியியல் பகுதிகள் மற்றும் துணைப் பகுதிகள் பெரும்பாலும் அவற்றின் துல்லியமாக வரையறுக்கப்பட்ட மற்றும் சில நேரங்களில் இடைநிலை எல்லைகளால் விவரிக்கப்படுகின்றன, மனித புவியியல் தவிர, தேசிய எல்லைகள் போன்ற அதிகார வரம்புகள் சட்டத்தில் வரையறுக்கப்பட்டுள்ளன.
# நிலப்பரப்பு

## மேலும் பார்க்க

- கண்டம்
- துணைக்கண்டம்
- நீரில் மூழ்கிய கண்டங்கள்
- சூப்பர் கண்டம்
# மல்லபூம் இராச்சியம்

**மல்லபூம் இராச்சியம்** (**விஷ்ணுபூர் இராச்சியம்**) என்பது முதன்மையாக இந்தியாவின் மேற்கு வங்காள மாநிலத்தின் பாங்குரா மாவட்டத்திலுள்ள விஷ்ணுபூரின் மல்ல மன்னர்களால் ஆளப்பட்டப் பேரரசு ஆகும்.
# மல்லபூம் இராச்சியம்

### மல்லபூம் பிரதேசம்

பாங்குரா வர்த்தமானின் ஒரு பகுதியாகும். பிர்பூம், சந்தால் பர்கானாக்கள், மிட்னாபூர், புருலியாவின் ஒரு பகுதி ஆகியவற்றை உள்ளடக்கிய பிரதேசம் மல்லபூம் என்று கூறப்படுகிறது. தற்போதைய மேற்கு வங்காளத்தின் தென்மேற்குப் பகுதியிலும், தென்கிழக்கு சார்க்கண்டின் ஒரு பகுதியிலும் உள்ள பரந்த நிலப்பரப்பை மல்ல அரசர்கள் ஆண்டனர்.
# மல்லபூம் இராச்சியம்

### குறிப்பிடத்தக்கமை

விஷ்ணுபூர் அதன் சுடுமண் சிற்பங்களுக்கும், பலுச்சாரி புடவைகளுக்கும், டசர் பட்டுகளால் செய்யப்பட். மேலும், கிட்டத்தட்ட ஆயிரம் ஆண்டுகளாக மல்லபும் மல்ல மன்னர்களின் தலைநகராக இருந்தது.
# மல்லபூம் இராச்சியம்

### நீர்த்தேக்கம்

1656 முதல் 1682 வரை ஆட்சி செய்த மல்லபூமின் ஐம்பத்திரண்டாவது அரசனான பீர் சிங்க தேவ் என்பவர் லால்பந்த், கிருஷ்ணபந்த், காந்தட்பந்த், ஜமுனாபந்த், கலிந்திபந்த், சியாம்பந்த், போகபந்த் என்று அழைக்கப்படும் ஏழு பெரிய ஏரிகள் அல்லது குளங்களையும் உருவாக்கினார்.
# பலுச்சாரி புடவை

**பலுச்சாரி புடவை** (*Baluchari sari*) என்பது வங்காளதேசத்திலும் இந்திய மாநிலமான மேற்கு வங்காளத்திலும் உள்ள பெண்கள் அணியும் ஒரு வகை புடவை ஆகும். இந்த குறிப்பிட்ட வகை புடவை மேற்கு வங்காளத்தில் உருவானது. மேலும், புடவையின் மீது புராண காட்சிகளை சித்தரிப்பதற்காக அறியப்படுகிறது. ஆரம்ப காலங்களில் இது முர்சிதாபாத்தில் தயாரிக்கப்பட்டது. ஆனால் தற்போது மேற்கு வங்காளத்தின் விஷ்ணுபூரிலும், அதன் சுற்றுப்புறப் பகுதிகலும் மட்டுமே உண்மையான பலுச்சாரி புடவைகள் உற்பத்தி செய்யப்படுகின்றன. இத்தகைய ஒரு புடவையைத் தயாரிக்க தோராயமாக ஒரு வாரம் ஆகும். 2011ஆம் ஆண்டில், பலுச்சாரி புடவைக்கு இந்தியாவில் மேற்கு வங்காளத்திற்கான புவியியல் சார்ந்த குறியீடு என்ற அந்தஸ்து வழங்கப்பட்டது.
# பலுச்சாரி புடவை

## வரலாறு

வங்காளத்தின் துணி வரலாற்றில், பலுச்சாரி புடவைகள் மஸ்லினுக்குப் பிறகு வந்தது. இருநூறு ஆண்டுகளுக்கு முன்பு முர்சிதாபாத் மாவட்டத்தில் உள்ள பலுச்சார் என்ற சிறிய கிராமத்தில் பலுச்சாரி புடவை நெசவு நடைமுறையில் இருந்ததால் அது அதன் பெயரைப் பெற்றது. பதினெட்டாம் நூற்றாண்டில், வங்காள நவாப் முர்சித்குலி கான், அதன் வளமான நெசவு பாரம்பரியத்தை ஆதரித்து, டாக்காவிலிருந்து முர்சிதாபாத்தில் உள்ள பலுச்சார் கிராமத்திற்கு இந்தப் புடவையைத் தயாரிக்கும் கைவினைக் கலைஞர்களைக் கொண்டுவந்து தொழில் செழிக்க ஊக்குவித்தார். கங்கை ஆற்றின் வெள்ளத்தால் கிராமம் மூழ்கிய பிறகு, தொழில்துறை பாங்குரா மாவட்டத்லுள்ள விஷ்ணுபூர் கிராமத்திற்கு மாற்றப்பட்டது. ஆயிரம் ஆண்டுகளுக்கு முன்னர் மல்லபூம் இராச்சியத்தை ஜகத் மல்லன் என்பவன் ஆண்டபோது பலுச்சாரி புடவைகள் டசர் பட்டால் செய்யப்பட்டது. இந்த செழிப்பான போக்கு பின்னர், குறிப்பாக பிரித்தானிய ஆட்சியின் போது, அரசியல் மற்றும் நிதி காரணங்களால் குறைந்தது. பெரும்பாலான நெசவாளர்கள் தொழிலைக் கைவிட வேண்டிய நிர்ப்பந்தம் ஏற்பட்டதால், இது ஒரு அழியும் கைவினைப் பொருளாக மாறியது.  
இருபதாம் நூற்றாண்டின் முதல் பாதியில், பிரபல கலைஞரான சுபோ தாக்கூர், பலுச்சாரி கைவினைப் பாரம்பரியத்தை மீண்டும் வளர்க்க வேண்டியதன் அவசியத்தை உணர்ந்தார். விஷ்ணுபூர் எப்போதுமே அதன் பட்டுப் பொருட்களுக்கு பிரபலமானது என்றாலும், அவர் ஜாக்கார்ட் நெசவு நுட்பத்தை அறிய அக்சய் குமார் தாசு என்பவரை தனது விஷ்ணுபூருக்குச் சென்று, பட்டு காதி சேவா மண்டலின் அனுமான் தாசு சர்தாவின் நிதி மற்றும் தார்மீக ஆதரவுடன் பலுச்சாரியை அவர்கள் தறிகளில் நெசவு செய்ய கடினமாக உழைத்தார்.  
ஒரு காலத்தில் விஷ்ணுபூர் மல்ல வம்சத்தின் தலைநகராக இருந்தது. மேலும், மல்ல மன்னர்களின் ஆதரவின் கீழ் அவர்களின் காலத்தில் பல்வேறு வகையான கைவினைப்பொருட்கள் செழித்து வளர்ந்தன. சுடுமண் செங்கற்களால் செய்யப்பட்ட கோயில்கள் இந்த ஆட்சியாளர்களின் ஒரு சாதனையாகும். இந்த கோவில்களின் பெரும் தாக்கத்தை பலுச்சாரி புடவைகளில் காணலாம். கோவில்களின் சுவர்களிலிருந்து எடுக்கப்பட்ட புராணக் கதைகள் பலுச்சாரி புடவைகளில் நெய்யப்படுவது விஷ்ணுபூரில் ஒரு பொதுவான அம்சமாகும்.
திரௌபதியை மணந்ததைக் காட்டும் மகாபாரத உருவம்.]]
பலுச்சாரி புடவைகள் அல்லது உள்ளூரில் பாலுச்சாரி புடவைகள் என்று அழைக்கப்படுகின்றன. இன்று பெரும்பாலும் மகாபாரதத்திலிருந்தும், இராமாயணத்திலிருந்தும் அதன் காட்சிகள் சித்தரிக்கப்படுகின்றன. முகலாயர் காலத்திலும், ஆங்கிலேயர்களின் காலத்திலும், அவர்கள் புடைவையின் புட்டாவில் ஒரு சதுர வடிவில் அலங்கார உருவங்களை வைத்து நெசவு செய்தனர். மேலும் வங்காள நவாப்புகளின் வாழ்க்கையிலிருந்து பெண்கள் ஊக்கா புகைப்பது, நவாப்கள் குதிரை வண்டிகளை ஓட்டுவது போன்ற காட்சிகளை சித்தரித்தனர். மேலும், கிழக்கிந்திய நிறுவனத்தின் ஐரோப்பிய அதிகாரிகள் கூட இதில் சித்தரிக்கப்பட்டனர். ஒரு புடவையைத் தயாரிக்க இரண்டு கைவினைஞர்கள் கிட்டத்தட்ட ஒரு வாரம் வேலை செய்ய வேண்டும். முக்கியமாக இதில் பயன்படுத்தப்படும் பொருளான பட்டும், புடவையும் நெசவு செய்த பிறகு மெருகூட்டப்படுகிறது.  
இந்த புடவைகளை பெரும்பாலும் வங்காளத்தில் உள்ள மேல்தட்டு மக்களும் ஜமீந்தார் குடும்பங்களைச் சேர்ந்த பெண்களும் பண்டிகை காலங்களிலும் திருமணங்களின் போதும் அணிவார்கள்.
# பலுச்சாரி புடவை

## கண்காட்சியும் பாராட்டும்

2009, 2010 ஆம் ஆண்டிற்கான 34 தேசிய விருதுகளில் முதன்மையான நெசவு பாணிகளுக்கான குடியரசுத் தலைவர் பிரணப் முகர்ஜியிடமிருந்து விருது வென்றதில் பலுச்சாரி புடவையும் ஒன்றாகும்.  
புது தில்லியில் ஏற்பாடு செய்யப்பட்ட இந்திய சர்வதேச வர்த்தக கண்காட்சியில் பாங்குராவின் பலுச்சாரி புடவைகள் காட்சிப்படுத்தப்பட்டது. மேற்கு வங்காளத்தின் அரங்கினுள் கைவினைப் பொருட்கள், கைத்தறித் துறையின் தயாரிப்புகள் ஆகியன காட்சிப்படுத்தப்பட்டன, அவை "திறமையான இந்தியா" என்ற கருப்பொருளைக் கருத்தில் கொண்டு அவற்றின் தனித்துவமான தன்மைக்காக அங்கீகரிக்கப்பட்டுள்ளன.
# உஷா சர்மா

**உஷா சர்மா** (*Usha Sharma*) என்பவர் 2017 முதல் 2020 வரை இந்தியத் தொல்லியல் துறையின் தலைமை இயக்குநராக பணியாற்றியவர் ஆவார். இவர் 1985-தொகுதி ராஜஸ்தான் இந்திய ஆட்சிப் பணி அதிகாரி ஆவார். இவர் 22 ஜூலை 2017 முதல் இப்பணியில் நியமிக்கப்பட்டார். இவரது ஓராண்டு பணிக்குள் இந்நிறுவனத்திற்கு ஒரு புதிய தலைமை அலுவலகக் கட்டிடத்தினை (தாரோகர் பவன்) ஜூலை 2018 12 பிரதமர் நரேந்திர மோதியால் திறந்துவைக்கப்பட்ட பெருமையுடையவர். ஒடிசாவில் உள்ள ஜெகநாதர் கோவிலின் நாதமண்டபத்தின் மறுசீரமைப்பு மற்றும் கொனார்க்கில் உள்ள சூரியன் கோயிலின் ஜகமோகனின் பாதுகாப்பு இவரது காலத்தில் தொடங்கப்பட்ட இரண்டு முக்கிய பணிகளாகும். இவரைத் தொடர்ந்து 2020ல் வி. வித்யாவதி இப்பதவியில் நியமிக்கப்பட்டார்.
# வீக்கோ குழுமம்

**வீக்கோ ஆய்வகங்கள்** (முன்னால் **விஷ்ணு இரசாயன தொழில் நிறுவனம்**) என்பது ஆயுர்வேதம் சார்ந்த சுகாதாரப் பொருட்களை உருவாக்கும் ஒரு தயாரிப்பு நிறுவனம் ஆகும்.
# வீக்கோ குழுமம்

## விவரங்கள்

**கேஷவ் விஷ்ணு பெந்தர்கர்** என்பவரால் 1952 ஆம் ஆண்டு துவங்கப்பட்ட விஷ்ணு இரசாயன தொழில் நிறுவனம் பின்னாளில் வீக்கோ ஆய்வகங்கள் என்று அழைக்கப்படத் தொடங்கியது.  
2012 ஆம் ஆண்டு நடத்தப்பட்ட நிறுவன நம்பிக்கை கணக்கெடுப்பின் படி வீக்கோ இந்தியாவின் நம்பகமான நிறுவனங்களின் பட்டியலில் 28 ஆவது இடத்தைப் பிடித்தது. இதுவே 2017 ஆம் ஆண்டு நடத்தப்பட்ட அதே கணக்கெடுப்பில் 17 ஆவதாக இடம் பெற்றது.
# கை. நா. சிறீவசுதவா

**கை. நா. சிறீவசுதவா** (*K. N. Srivastava*) என்பவர் இந்திய ஆட்சிப் பணி அதிகாரி ஆவார். இவர் சனவரி 2009 முதல் ஜனவரி 2010 வரை இந்தியத் தொல்லியல் துறையின் தலைமை இயக்குநராகப் பணியாற்றினார்.. இதற்கு முன், இவர் வானூர்தி போக்குவரத்து அமைச்சகத்தின் இணைச் செயலாளராக இருந்தார்.
# விபோத்தாரிணி தேவி

**விபோத்தாரிணி தேவி** ( *Bipodtarini Devi* ) அல்லது பிபோத்தாரிணி தேவி என்பது இந்து மதக் கடவுளாகும். இவள் இந்தியாவின் மேற்கு வங்காளம், ஒடிசா, அசாம் ஆகிய மாநிலங்களில் வணங்கப்படுகிறாள். சங்கடராணி தேவியுடன் நெருங்கிய தொடர்புடையவளாகவும், துர்கையின் 108 அவதாரங்களில் ஒன்றாகவும் கருதப்படும் விபோத்தாரிணி, பிரச்சனைகளை சமாளிக்க உதவிக்காக வேண்டிக் கொள்ளப்படுகிறாள். அவளுடன் தொடர்புடைய வருடாந்திர திருவிழாவான விபோத்தாரிணி விரதத்தின் போது, துவிதியை முதல் தசமி வரை சுக்ல பட்சத்தின் (வளர்பிறை நிலவு) 2வது நாள் முதல் 10வது நாள் வரை பெண்களால் அனுசரிக்கப்படும் விரதம் பற்றி தேவியின் புராணக்கதைகள் விவரிக்கப்பட்டுள்ளன. இந்து நாட்காட்டியின் படி ஆடி மாதத்தில் செவ்வாய் அல்லது சனிக்கிழமை இது அனுசரிக்கப்படுகிறது. இந்தப் புராணக்கதைகள் இவளது பெயரை நிறுவின. பிபோதா - தாரிணி, அதாவது பிரச்சனைகளில் இருந்து விடுவிப்பவர் எனப் பொருள்.
# விபோத்தாரிணி தேவி

## புராணக் கதை

மலர் முக்கிய இடத்தைப் பிடித்துள்ளது]]
விபோத்தரிணியின் பூசையானது (சடங்கு வழிபாடு) - பெண்களால் கடைபிடிக்கும் ஒரு விரதமாகும். இது தேவியின் புராணத்தைச் சொல்வதன் மூலம் பின்பற்றப்படுகிறது அல்லது முன் வைக்கப்படுகிறது. இந்த புராணக்கதை விஷ்ணுபூர் அல்லது பிஷ்ணுபூரில் (தற்போதைய மேற்கு வங்காளத்தில் உள்ளது), 7 ஆம் நூற்றாண்டு கிபி முதல் 19 ஆம் நூற்றாண்டு வரை பாக்டி இனத்தைச் சேர்ந்த (பர்கா சத்ரியர்) மல்ல மன்னர்களின் காலத்தில் மல்லபூம் இராச்சியத்தில் நடந்ததாக உள்ளது. நாட்டின் இராணிக்கு மாட்டிறைச்சி உண்ணும் மோச்சி இனத்தைச் சேர்ந்த ஒரு தோழி இருந்தாள். ஆர்வத்தின் காரணமாக இராணி இறைச்சியைப் பார்க்க விரும்பினார். ஒரு நாள், இராணி தன் தோழியிடம் அதைக் காட்டச் சொன்னாள். பக்தியுள்ள இந்து மன்னனின் கோபத்திற்கு பயந்து முதலில் மறுத்த தோழி, ஆனால் பின்னர் இராணியின் வேண்டுகோளுக்கு இணங்கினாள். இருப்பினும், இராணி காட்டிக் கொடுக்கப்பட்டதால், கோபமடைந்த மன்னன் அவளைக் கொல்ல விரைந்தான். இராணி தனது ஆடைகளில் இறைச்சியை மறைத்து, உதவிக்காக துர்கா தேவியிடம் வேண்டினாள். அதைத் தொடர்ந்து, மன்னன் அவளது ஆடைகளைக் கிழித்து, அவற்றின் கீழே மறைந்திருப்பதைக் கண்டபோது, அங்கு அவன் ஒரு செம்பருத்தி மலரைக் கண்டான். இன்றும் அம்மனின் பூசை பெண்களின் சடங்குகளின் ஒரு பகுதியாக உள்ளது . மேலும், குடும்ப நெருக்கடியின் போது தெய்வத்தின் தலையீட்டிற்காக செய்யப்படுகிறது.
# 2021 வங்கதேச படகு தீ விபத்து

**2021 வங்கதேசப் படகு தீ விபத்து** (*2021 Bangladesh ferry fire*) வங்காளதேச நாட்டின் இயாகாகாதி மாவட்டத்திற்கு அருகில் சுகந்தா நதியில் சென்று கொண்டிருந்த படகு திடீரென்று தீப்பிடித்து எரிந்த விபத்தைக் குறிப்பதாகும். 2021 ஆம் ஆண்டு டிசம்பர் மாதம் 24 ஆம் தேதியன்று எம்.வி. அவியான் -10 என்ற ஒரு பயணிகள் படகு இவ்விபத்திற்கு உள்ளானது. இந்த சம்பவத்தில் குறைந்தது 39 பேர் உயிரிழந்துள்ளனர் மற்றும் 72 பேர் காயமடைந்துள்ளனர்.
# 2021 வங்கதேச படகு தீ விபத்து

## பின்னணி

வங்கதேச நாட்டின் தெற்கு மற்றும் வடக்குப் பகுதிகளில் 30 சதவீதம் மக்கள் ஆறுகளில் பயணம் செய்கின்றனர். குறிப்பாக ஏழைகள் மத்தியில் படகுப் பயணம் ஒரு முன்னணி போக்குவரத்து வழிமுறையாகும். இந்நாட்டில் படகு விபத்துக்கள் பொதுவானவையாகும். கூட்ட நெரிசல், மோசமாக பராமரிக்கப்படும் கப்பல்கள், மோசமான பணியாளர் பயிற்சி மற்றும் அரசாங்க மேற்பார்வையின்மை ஆகியவற்றால் அடிக்கடி இத்தகைய விபத்துகள் நடக்கின்றன என்று பொதுவாக குற்றம் சாட்டப்படுகிறது.
# 2021 வங்கதேச படகு தீ விபத்து

## விபத்து

மூன்று தளங்கள் உள்ள படகு எம்வி அவியான் -10 டிசம்பர் மாதம் 24 ஆம் தேதியன்று டாக்கா நகரிலிருந்து பர்குணா நோக்கி பயணித்துக்கொண்டிருந்தது. 310 பயணிகளை அழைத்துச் செல்லும் திறன் கொண்ட இப்படகில் 500 பேருக்கும் மேற்பட்ட பயணிகள் அப்போது படகில் இருந்துள்ளனர். குறிப்பாக அவர்களில் பலர் வார இறுதிக்காக வீடு திரும்பிக் கொண்டிருந்தவர்களாவர். அதிகாலை 3 மணியளவில் பயணிகளில் பலர் தூங்கிக்கொண்டிருந்தபோது, சுகந்தா நதியில் இயலோகாதி கடற்கரையில் தீ விபத்து ஏற்பட்டது. பிரிசாலில் உள்ள தீயணைப்பு சேவை மற்றும் குடிமைத் தற்காப்பு துணை இயக்குநர் கமால் உதின் புயான் கூற்றின்படி, இயந்திர அறையில் தீ பரவி, படகின் மற்ற பகுதிகளுக்கும் பரவியதாகத் தெரிகிறது.  
தீ விபத்திற்கு முன்பு படகில் இயந்திர கோளாறுகள் இருந்ததாக பயணிகளில் ஒருவர் கூறியுள்ளார். பின்னர் இயந்திரத்தில் புகை வந்து பரவியுள்ளது. தொடர்ந்து ஏற்பட்ட கலவரத்தில் இருந்து தப்பிக்க சில பயணிகள் ஆற்றில் குதித்து நீந்தி கரைக்கு வந்தனர். 15 தீயணைப்பு அலகுகள் தீ விபத்து நடந்த 50 நிமிடங்களில் வந்தார்கள் என்று டெய்லி இசுடார் என்ற ஆங்கிலமொழி பத்திரிகை தெரிவித்துள்ளது. நிலைமை 5.20 மணிக்கு கட்டுக்குள் கொண்டுவரப்பட்டது என பதிவாகியுள்ளது. அடர்ந்த பனிமூட்டம் மீட்புப் பணிகளுக்கு இடையூறாக இருந்துள்ளது.  
உள்ளூர் அதிகாரியின் கூற்றுப்படி, படகு அருகிலுள்ள கிராமத்தின் ஆற்றங்கரையில் நங்கூரமிடப்பட வேண்டும். தீயை அணைக்க நான்கு முதல் ஐந்து மணி நேரம் கடந்ததாக மாவட்ட முதன்மை நிர்வாகி இயோகர் அலி தெரிவித்தார். 37 சடலங்கள் மீட்கப்பட்டதாக உள்ளூர் காவல்துறை தலைவர் மொய்னுல் இசுலாம் தெரிவித்தார். பாதிக்கப்பட்டவர்களில் பெரும்பாலோர் தீயில் சிக்கி இறந்தனர் அல்லது தப்பிக்கும் போது நீரில் மூழ்கினர். காயமடைந்த 72 பயணிகள் மருத்துவமனையில் அனுமதிக்கப்பட்டனர், அவர்களில் ஏழு பேர் கடுமையான தீக்காயங்கள் மற்றும் ஆபத்தான நிலையில் இருந்தனர். பலி எண்ணிக்கை மேலும் உயரும் என எதிர்பார்க்கப்படுகிறது.
# உட்கோளம்

உட்கோளம் சிவப்பு வண்ணத்தில். (நடுக்கோளம் பச்சை, சுற்றுக்கோளம் நீல வண்ணம்)]]
தனது நூலில் (Mysterium Cosmographicum) தந்துள்ள சூரியக் குடும்பத்தின் மாதிரி. அக்காலத்தில் அறியப்பட்டிருந்த சூரியக் குடும்பத்தின் ஆறு கோள்கள், பிளேட்டோவின் சீர்திண்மங்கள் மற்றும் அவற்றின் சுற்றுக்கோளம், உட்கோளங்களுடன் மாதிரிப்படுத்தப்பட்டுள்ளன.]]
வடிவவியலில் ஒரு குவிப் பன்முகியின் **உட்கோளம்** (*inscribed sphere* *insphere*) என்பது அப் பன்முகிக்குள் உள்ளடங்கியதும், பன்முகியின் ஒவ்வொரு முகத்தையும் தொடுகின்றதுமான கோளமாகும். பன்முகிக்குள் உள்ளமையும் கோளங்களுக்குள் உட்கோளம் மிகப்பெரிய கோளமாக இருப்பதோடு, அந்தப் பன்முகியின் சுற்றுக்கோளத்தின் இருமமாகவும் இருக்கும். பன்முகியின் உட்கோளத்தின் ஆரம் "உள் ஆரம்" என அழைக்கப்படுகிறது.
# உட்கோளம்

## பொருள் விளக்கம்

எல்லா ஒழுங்கு பன்முகிகளுக்கும் உட்கோளம் உண்டு. ஆனால் பெரும்பாலான ஒழுங்கற்ற பன்முகிகளுக்கு, அவற்றுக்குள் அடங்கக்கூடிய மிகப் பெரிய கோளம் இருந்தாலும், அவற்றின் எல்லா முகங்களையும் தொடுகின்ற பொதுக் கோளம் இருப்பதில்லை. இதுபோன்ற வேளைகளில் உட்கோளம் என்ற கருத்து முறையாக வரையறுக்கப்படாதது போலத் தோன்றுகிறது. மேலும் உட்கோளம் என்பது கீழுள்ளவாறு பலவிதமாகப் புரிந்து கொள்ளப்படுகிறது:
- பன்முகியின் எல்லா முகங்களையும் தொடுகின்ற ஒரு கோளம் இருக்குமானல், அது உட்கோளம்.
- பன்முகியின் எல்லா முகங்களின் தளங்களையும் தொடுகின்ற கோளம் இருக்குமானால் அது உட்கோளம்.
- பன்முகியின் குறிப்பிட்ட முகங்களைத் தொடுகின்ற கோளம் இருக்குமானால் அது உட்கோளம்.
- பன்முகிக்குள் பொருத்தக் கூடிய மிகப்பெரிய கோளம், உட்கோளம்.  
பெரும்பாலான பன்முகிகளுக்கு மேலேயுள்ள கோளங்கள் எல்லாம் ஒன்றாக அமையும். எனவே அவ்வாறு ஒன்றாக அமையாத பன்முகிகளுக்கு உட்கோளத்தின் வரையறை எதுவென்ற குழப்பம் நேர்கிறது.  
எடுத்துக்காட்டாக, ஒழுங்கு சிறு நாள்மீன் பன்னிரு முகிகளுக்கு எல்லா முகங்களயும் தொடுகின்ற கோளமும், உள்ளே பொருத்தக்கூடிய மிகப் பெரிய கோளமும் உண்டு. இரண்டில் எதனை உட்கோளமாகக் கொள்வது என்ற கேள்வி எழுகிறது. கோஎக்சிட்டர் அல்லது கன்டி & ரோலட்டு போன்றோர் எல்லா முகங்களையும் தொடுகின்ற கோளமே உட்கோளம் என்கின்றனர். அதேவேளை இவர்கள், ஆர்க்கமீடியப் பன்முகிகளுக்கு உட்கோளம் கிடையாது என்பதையும் ஆனால் ஆர்க்கமீடிய இருமங்களுக்கு (கேட்டலான் திண்மங்கள்) உட்கோளம் உள்ளது என்பதையும் ஏற்றுக்கொள்கின்றனர். பல அறிஞர்கள் இந்த வேறுபாடுகளை கருத்தில் எடுத்துக்கொள்ளாமல் பன்முகிகளின் உட்கோளங்களுக்கு பிற வரையறைகளை எடுத்துக்கொள்கின்றனர்.
# அர்பாயின்

, ஈராக்]]
**அர்பாயின்** (*Arbaʽein*) செகெல்லோம் (*Chehellom*) என்பது சியா இசுலாம் பிரிவில் கடைபிடிக்கும் ஓர் மத அனுசரிப்பு ஆகும். இது முகர்ரம் மாதத்தின் 10 வது நாளில் முகமதுவின் பேரன் அல்-ஹுசைன் இபின் அலியின் தியாகத்தை நினைவுகூருகிறது. 10 அக்டோபர் 680-இல் கர்பலா எனுமிடத்தில் நடந்த போரில் யசீதின் படைகளால் கொல்லப்பட்டார். ஹுசைனின் நினைவை போற்றும் வகையில் சியா பிரிவு இசுலாமியர்கள் ஆண்டு தோறும் முகரம் மாதத்தின் பத்தாவது நாளான ஆஷூரா நாளை தியாகத் திருநாளாக கொண்டாடுகிறார்கள்.
கர்பலா நகரத்தில் இமாம் ஹுசைன் கொல்லப்பட்ட இடத்தில் கல்லறை அமைக்கப்பட்டுள்ளது.  
அர்பாயின் அல்லது நாற்பதாவது நாள் என்பது பல முஸ்லிம் மரபுகளில் குடும்ப உறுப்பினர் அல்லது நேசிப்பவரின் மரணத்திற்குப் பிறகு துக்கத்தின் வழக்கமான அனுசரிப்பாகும். அர்பாயின் என்பது உலகின் மிகப்பெரிய வருடாந்திர யாத்திரையாகும். இதில் 45 மில்லியன் மக்கள் ஈராக்கிலுள்ள கர்பலா நகருக்கு செல்கின்றனர்.
# அர்பாயின்

## இதனையும் காண்க

- அல் ஹசன்
- அலீ
- பாத்திமா
- பன்னிருவர், சியா இசுலாம்
# பேலிமோனினோய்டே

**பேலிமோனினோய்டே** (*Palaemonoidea*) என்பது இறால்களின் ஒரு பெருங்குடும்பமாகும். இதில் சுமார் 1,000 சிற்றினங்கள் உள்ளன. இதில் தைப்லோகாரிடிடே குடும்பத்தின் நிலை தெளிவாக இல்லை என்ற போதிலும் மீதமுள்ள ஏழு குடும்பங்களின் நிலை நன்கு விவரிக்கப்பட்டுள்ளது.
# பேலிமோனினோய்டே

## குடும்பம்

- அன்கிசுடியோடைடே <small>பொரடெய்ல் , 1915</small>
- டெசுமோகரிடிடே <small>பொரடெய்ல், 1915</small>
- யூரிரைங்கிடே <small>கோல்த்தூயிசு, 1950</small>
- நாத்தோபைலிடே <small>டானா, 1852</small>
- கைமெனோசெரிடே <small>ஓர்ட்மான், 1890</small>
- ககாடுகரிடிடே <small>புரூசு, 1993</small>
- பேலிமோனிடே <small>ரபினெசுக், 1815</small>
- தைப்லோகாரிடிடே <small>அன்னாண்டலே & கெம்ப், 1913</small>
# அர்பாயின் யாத்திரை

**அர்பாயின் யாத்திரை** (*Arba'een Pilgrimage*) அல்லது **அர்பாயின் நடை** (*Arba'een Walk*) என்பது உலகின் மிகப்பெரிய வருடாந்திர பொதுக் கூட்டமாகும். இது ஈராக்கிலுள்ள , கர்பாலாவில் ஆஷுரா தினத்தைத் தொடர்ந்து 40 நாள் துக்கக் காலத்தின் முடிவில், முகமது நபியின் பேரனும் மூன்றாவது சியா முஸ்லிம் இமாமுமான ஹுசைன் இபின் அலியின் தியாகத்தை நினைவுகூரும் மத சடங்காகும். அவர் அனைத்து கலாச்சார எல்லைகளையும் தாண்டி, உலகளாவிய சுதந்திரம், இரக்கம் மற்றும் சமூக நீதியின் சின்னமாக இருப்பதாக நம்பப்படுகிறது. அர்பாயின் அல்லது தியாகத்தின் நாற்பதாவது நாளை எதிர்பார்த்து, யாத்ரீகர்கள் கர்பலாவிற்கு கால்நடையாகச் செல்வர். உமையா கலீபகத்தின் முதல் கலிபாவான முதலாம் முஆவியா 680-இல் மறைந்த பின்னர் ஆட்சிக்கு வந்த அவரது மகன் யசீதினுடனான இராணுவத்தால் கர்பலா எனுமிடத்தில் 10 அக்டோபர் 680-இல் ஹுசைனும், அவரது பெரும்பாலான உறவினர்களும், தோழர்களும் கொல்லப்பட்டனர். ஹுசைனின் நினைவை போற்றும் வகையில் சியா பிரிவு இசுலாமியர்கள் ஆண்டு தோறும் முகரம் மாதத்தின் பத்தாவது நாளான ஆஷூரா நாளை தியாகத் திருநாளாக கொண்டாடுகிறார்கள்.  
வருடாந்திர யாத்திரையில் பங்கேற்பவர்களின் எண்ணிக்கை 2016இல் 25 மில்லியன் அல்லது அதற்கும் அதிகமாக இருந்தது. யாத்திரை செல்லும் வழிகளில், தன்னார்வலர்களால் உணவு, தங்குமிடம் மற்றும் இதர சேவைகள் இலவசமாக வழங்கப்படுகின்றன. சில யாத்ரீகர்கள் பல நகரங்களிலிருந்து சுமார் 500 கிலோமீட்டர்கள் (310 மைல்) தொலைவில் உள்ள பசுரா வரை சாலை வழியாகச் செல்கிறார்கள்.  
இந்த சடங்கு "சியா பிரிவினரின் நம்பிக்கையாகவும், ஒற்றுமையின் மிகவும் சக்திவாய்ந்த காட்சி" எனவும் விவரிக்கப்பட்டுள்ளது. இருப்பினும் பிரதான ஊடகங்கள் இந்த நிகழ்வை புறக்கணிப்பதாக ஈரானும் சியா முஸ்லிம்களும் விமர்சிக்கின்றனர்.  
மற்றும் கர்பலா இடையே நடந்த அர்பாயின் யாத்திரையில் பங்கேற்ற ஊனமுற்ற ஆண்கள்]]  
ஈரானிய ஊடகங்கள், அதிகாரிகள், மத பிரமுகர்கள், குடிமக்கள் போன்றோர் இந்த யாத்திரையின் பெரிய அளவிலான மற்றும் புவிசார் அரசியல் மற்றும் கலாச்சார முக்கியத்துவம் இருந்தபோதிலும், மேற்கத்திய ஊடகங்கள் இதை புறக்கணிப்பதாக குற்றம் சாட்டியுள்ளனர். ஹஜ்ஜை விட பெரியதாக இருந்தாலும், மெக்காவுக்கான மிக முக்கியமான முஸ்லிம் புனித யாத்திரையாக, அர்பாயின் யாத்திரை என்பது உலகம் அறியாததாகவே உள்ளது.
# 2-எத்தில்பீனால்

**2-எத்தில்பீனால்** (*2-Ethylphenol*) C<sub>2</sub>H<sub>5</sub>C<sub>6</sub>H<sub>4</sub>OH என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். எத்தில்பீனால் சமபகுதியங்கள் மூன்றில் இதுவும் ஒன்றாகும். நிறமற்ற நீர்மமாகக் காணப்படும் 2-எத்தில்பீனால் சைலீனால்களுடன் ஒரு மாசுவாக உருவாகிறது. வணிக முறையில் பீனாலிக் பிசின்கள் தயாரிக்க இது பயன்படுகிறது. அலுமினியம் பீனாக்சைடு முன்னிலையில் எத்திலீன் அல்லது எத்தனாலை எத்திலேற்றம் செய்து 2-எத்தில்பீனாலை தயாரிக்கலாம்.
# 2-குளோரோபென்சோநைட்ரைல்

**2-குளோரோபென்சோநைட்ரைல்** (*2-Chlorobenzonitrile*) ClC<sub>6</sub>H<sub>4</sub>CN என்ற மூலக்கூற்று வாய்ப்பாட்டால் விவரிக்கப்படுகின்ற ஒரு கரிம வேதியியல் சேர்மமாகும். வெண்மை நிறம் கொண்டு ஒரு திடப்பொருளாகக் காணப்படும் இது குளோரோபென்சோநைட்ரைலின் மூன்று சமபகுதிய கரிமச் சேர்மங்களில் ஒன்றாகும். 2-குளோரோதொலுயீனை அமோனியாக்சிசனேற்றம் செய்து 2-குளோரோபென்சோநைட்ரைல் தயாரிக்கப்படுகிறது.சாயங்கள் தயாரிப்பில் ஒரு முன்னோடிச் சேர்மமாகப் பயன்படும் 2-அமினோ-5-நைட்ரோபென்சோநைட்ரைல் தயாரிக்கப் பயன்படுவதால் 2-குளோரோபென்சோநைட்ரைல் வணிக முக்கியத்துவம் கொண்ட வேதிப்பொருளாகவும் அறியப்படுகிறது.
# 2-நாப்தலீன்தயோல்

**2-நாப்தலீன்தயோல்** (*2-Naphthalenethiol*) என்பது C<sub>10</sub>H<sub>7</sub>SH என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். திண்ம நிலையில் வெண்மை நிறங்கொண்டதாக இச்சேர்மம் காணப்படுகிறது. நாப்தலீனின் இரண்டு ஒற்றைதயோல்களில் இது ஒன்றாகும். 1-நாப்தலீன்தயோல் மற்றொரு ஒற்றைதயோலாகும்.
# 2-நாப்தலீன்தயோல்

## தயாரிப்பு

தயோகார்பமேட்டைப் பயன்படுத்தி நாப்தாலில் இருந்து நியுமான் – குவார்ட் மறுசீராக்கல் வினையின் மூலம் 2-நாப்தலீன்தயோல் தயாரிக்கப்படுகிறது.
# 2-நாப்தலீன்தயோல்

## வினைகள்

கட்டமைப்பின் 1 மற்றும் 3 ஆம் நிலைகளில் இலித்தியமேற்ற வினைக்கு 2-நாப்தலீன்தயோல் உட்படுகிறது.
# 2-நாப்தலீன்தயோல்

## பயன்கள்

நறுமணச்சுவையூட்டும் வேதிப்பொருளாக 2-நாப்தலீன்தயோல் பயன்படுத்தப்படுகிறது.
# 2-மெத்தில்-2-எப்டேன் தயோல்

**2-மெத்தில்-2-எப்டேன் தயோல்** (*2-Methyl-2-heptanethiol*) C<sub>8</sub>H<sub>18</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தயோல் வகை வேதிச் சேர்மம் என வகைப்படுத்தப்படும் இது வைக்கோல் நிறத்தில் நீர்மமாகக் காணப்படுகிறது. 2-மெத்தில்-2-எப்டேன் தயோல் வலிமையான அருவருப்பு வாசனையைக் கொண்டுள்ளது.  
மசகு எண்ணெய் உடன் கூட்டுசேர் பொருளாகவும் பலபடி வேதியியலிலும் இச்சேர்மம் பயன்படுத்தப்படுகிறது.
1950 ஆம் ஆண்டில் எழுதப்பட்ட ஒரு கட்டுரையில் விவரிக்கப்பட்டுள்ளபடி, பெட்ரோலியத்திலிருந்து தொகுப்பு வினையில் உருவாக்கப்பட்ட மூவிணைய திறந்த சங்கிலி கார்பன் வகை மெர்காப்டன்களில் இதுவும் ஒன்றாகும்.
மசகு எண்ணெய் கூட்டு பொருட்கள், மிதவை தாது சேகரிப்பாளர்கள், இரப்பர் உரனூட்டும் முடுக்கிகள், பூஞ்சைக் கொல்லிகள் மற்றும் அயனி அல்லாத அழுக்கு நீக்கிகள் என இதை பயன்படுத்தலாம் என்று ஆரம்ப கால ஆராய்ச்சி கூறுகிறது.
# 3-ஐதராக்சி-2-நாப்தாயிக் அமிலம்

**3-ஐதராக்சி-2-நாப்தாயிக் அமிலம்** (*3-Hydroxy-2-naphthoic acid*) C<sub>10</sub>H<sub>6</sub>(OH)(CO<sub>2</sub>H) என்ற மூலக்கூற்று வாய்ப்பாட்டால் விவரிக்கப்படும் கரிமச் சேர்மமாகும். 2-நாப்தாலில் இருந்து வழிப்பெறுதியாகப் பெறப்படும் பல்வேறு கார்பாக்சிலிக் அமிலங்களில் இதுவும் ஒன்றாகும். அசோ சாயங்கள் மற்றும் நிறமிகளைத் தயாரிக்க உதவும் பொதுவான முன்னோடிச் சேர்மமாக 3-ஐதராக்சி-2-நாப்தாயிக் அமிலம் பயன்படுகிறது. 2-நாப்தாலை கோல்பே- இசிமிட் வினை வழியாக கார்பாக்சிலேற்றம் செய்து இது தயாரிக்கப்படுகிறது.  
நாப்தால் ஏ.எசு போன்ற பல அனிலைடுகள் தயாரிப்பில் 3-ஐதராக்சி-2-நாப்தாயிக் அமிலம் ஒரு முன்னோடிச் சேர்மமாகச் செயல்படுகிறது. இத்தகைய அனிலைடுகள் ஈரசோனியம் உப்புகளுடன் தீவிரமாக வினையில் ஈடுபட்டு ஆழ்ந்த நிற அசோ சேர்மங்களைக் கொடுக்கின்றன. இதேபோல 3-ஐதராக்சி-2-நாப்தாயிக் அமில அசோ பிணைப்பு வினைகள் பல சாயங்களைத் தருகின்றன.
# 4-குளோரோபென்சோநைட்ரைல்

**4-குளோரோபென்சோநைட்ரைல்** (*4-Chlorobenzonitrile*) ClC<sub>6</sub>H<sub>4</sub>CN என்ற மூலக்கூற்று வாய்ப்பாட்டால் விவரிக்கப்படுகின்ற ஒரு கரிம வேதியியல் சேர்மமாகும். வெண்மை நிறம் கொண்டு ஒரு திடப்பொருளாகக் காணப்படும் இது குளோரோபென்சோநைட்ரைலின் மூன்று சமபகுதிய கரிமச் சேர்மங்களில் ஒன்றாகும். 4-குளோரோதொலுயீனை அமோனியாக்சிசனேற்றம் செய்து 4-குளோரோபென்சோநைட்ரைல் தயாரிக்கப்படுகிறது. சாயங்கள் தயாரிப்பில் ஒரு முன்னோட்டிச் சேர்மமாகப் பயன்படுவதால் 4-குளோரோபென்சோநைட்ரைல் வணிக முக்கியத்துவம் கொண்ட வேதிப்பொருளாகவும் அறியப்படுகிறது.
# அமெரிசியம்(IV) புளோரைடு

**அமெரிசியம்(IV) புளோரைடு** (Americium(IV) fluoride) என்பது AmF<sub>4</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமெரிசியத்தின் புளோரைடு உப்பான இச்சேர்மம் வெளிர் பழுப்பு நிறத்தில் காணப்படுகிறது.
# அமெரிசியம்(IV) புளோரைடு

## கட்டமைப்பு

அமெரிசியம்(IV) புளோரைடு சேர்மத்தின் கட்டமைப்பில் 8-ஒருங்கிணைந்த அமெரிசியம் மையங்கள் புளோரைடு ஈந்தணைவிகளுடன் இரட்டைப் பாலங்களால் ஆன பிணைப்புகளால் ஒன்றோடொன்று இணைக்கப்பட்டுள்ளன.
# ஆக்டினியம்(III) நைட்ரேட்டு

**ஆக்டினியம்(III) நைட்ரேட்டு** (*Actinium(III) nitrate*) என்பது Ac(NO<sub>3</sub>)<sub>3</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆக்டினியத்தின் நைட்ரேட்டு உப்பான இச்சேர்மம் வெண்மை நிறத்தில் காணப்படுகிறது. தண்ணீரில் நன்கு கரையும்.
# ஆக்டினியம்(III) நைட்ரேட்டு

## தயாரிப்பு

ஆக்டினியம் அல்லது ஆக்டினியம் ஐதராக்சைடை நைட்ரிக் அமிலத்தில் கரைத்து ஆக்டினியம்(III) நைட்ரேட்டு தயாரிக்கப்படுகிறது.
:<math>\mathsf{Ac(OH)_3 + 3HNO_3 \ \xrightarrow{}\ Ac(NO_3)_3 + 3H_2O}</math>
# ஆக்டினியம்(III) நைட்ரேட்டு

## பண்புகள்

ஆக்டினியம்(III) நைட்ரேட்டை 600 பாகை செல்சியசு வெப்பநிலைக்கு மேல் சூடாக்கினால் சிதைவடைகிறது.
:<math>\mathsf{4Ac(NO_3)_3=2Ac_2O_3+12NO_2+3O_2}</math>
நீரிய கரைசல்களில் இருந்து வீழ்படிவாக்கல் மூலம் கரையாத ஆக்டினியம் சேர்மங்களைப் பெற இந்த உப்பு Ac<sup>3+</sup>அயனிகளின் ஆதாரமாகப் பயன்படுத்தப்படுகிறது.
# ஆக்டினியம்(III) பாசுபேட்டு

}}
**ஆக்டினியம்(III) பாசுபேட்டு** (*Actinium(III) phosphate*) என்பது AcPO<sub>4</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆக்டினியத்தின் பாசுபேட்டு உப்பான இச்சேர்மம் கதிரியக்கப் பண்புடன் வெண்மை நிறத்தில் காணப்படுகிறது.
# ஆக்டினியம்(III) பாசுபேட்டு

## தயாரிப்பு

ஆக்டினியம்(III) குளோரைடுடன் மோனோசோடியம் பாசுபேட்டு எனப்படும் ஒற்றைசோடியம் பாசுபேட்டை வினைபுரியச் செய்து இது தயாரிக்கப்படுகிறது. இத்தயாரிப்பின்போது முதலில் ஓர் AcPO<sub>4</sub>•1/2H<sub>2</sub>O என்ற ஓர் அரை நீரேற்று தோன்றுகிறது. எக்சு-கதிர் விளிம்பு விளைவு சோதனையிலும் இது உறுதிப்படுத்தப்படுகிறது. இக்கலவை 700 பாகை செல்சியசு வெப்பநிலைக்கு மேல் சூடுபடுத்தப்பட்டால் நீரற்ற ஆக்டினியம்(III) பாசுபேட்டு உருவாகிறது. மாசுக்கள் காரணமாக இது கருப்பு நிறத்தில் திண்மமாக கிடைக்கிறது.
# ஆக்டினியம்(III) புரோமைடு

**ஆக்டினியம்(III) புரோமைடு** (*Actinium(III) bromide*) என்பது AcBr<sub>3</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆக்டினியமும் புரோமினும் சேர்ந்து கதிரியக்கப் பண்புடன் அறுகோண வடிவத்தில், ஒரு படிகத் திண்மமாக வெண்மை நிறத்தில் இச்சேர்மம் உருவாகிறது.
# ஆக்டினியம்(III) புரோமைடு

## தயாரிப்பு

ஆக்டினியம்(III) ஆக்சைடுடன் அலுமினியம் புரோமைடைச் சேர்த்து வினைபுரியச் செய்தால் ஆக்டினியம்(III) புரோமைடு உருவாகிறது.
# ஆக்டினியம்(III) சல்பைடு

**ஆக்டினியம்(III) சல்பைடு** (*Actinium(III) sulfide*) என்பது Ac<sub>2</sub>S<sub>3</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆக்டினியத்தின் சல்பைடு உப்பான இச்சேர்மம் கதிரியக்கப் பண்புடன் காணப்படுகிறது.
# ஆக்டினியம்(III) சல்பைடு

## தயாரிப்பு

கார்பன் டை சல்பைடும் ஐதரசன் சல்பைடும் சேர்ந்த கலவையுடன் ஆக்டினியம்((III) ஆக்சலேட்டை சேர்த்து 1400 பாகை செல்சியசு வெப்பநிலைக்கு ஆறு நிமிடங்கள் சூடுபடுத்தினால் ஆக்டினியம்(III) சல்பைடு உருவாகிறது. எக்சு-கதிர் விளிம்பு விளைவு சோதனையில் ஆக்டினியம்(III) சல்பைடின் உற்பத்தி உறுதி செய்யப்படுகிறது.
# இலிப்போ அமைடு

**இலிப்போ அமைடு** (*Lipoamide*) என்பது C<sub>8</sub>H<sub>15</sub>NOS<sub>2</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். 6,8-இருதயோ ஆக்டனாயிக் அமிலத்தின் முக்கியத்துவம் பெறாத ஒரு பெயரே இலிப்போ அமைடு என்பதாகும். இலிப்போயிக் அமிலத்தின் செயல்பாட்டு வடிவமே இலிப்போ அமைடு என்றும் அறியப்படுகிறது. அதாவது கார்பாக்சில் குழுவானது ஓர் அமைடு இணைப்புடன் அமீன் வழியாக புரதத்துடன் இணைக்கப்பட்டுள்ளது.பைருவேட்டை அசிட்டைல் இலிப்போ அமைடாக மாற்றுவதற்கு இலிப்போ அமைடின் உயிர்வேதியியல் பங்கு முக்கியமானதாகும்.  
இலிப்போ அமைடு இயற்கையில் தோன்றுவதில்லை.
# ஈரைதரோலிப்போ அமைடு

**ஈரைதரோலிப்போ அமைடு** (*Dihydrolipoamide*) C<sub>8</sub>H<sub>17</sub>NOS<sub>2</sub>என்ற மூலக்கூற்று வாய்ப்பாட்டால் விவரிக்கப்படுகிறது. இது இலிப்போ அமைடை உற்பத்தி செய்ய ஈரைதரோலிப்போயில் டி ஐதரசனேசு என்ற நொதியால் ஆக்சிசனேற்றம் செய்யப்படும் ஒரு மூலக்கூறாகும். இலிப்போ அமைடு பின்னர் பைருவேட்டு டி ஐதரசனேசு அணைவான ஆல்பா-கீட்டோகுளுட்டாரேட்டு டி ஐதரசனேசுக்கும் கிளைத்த சங்கிலி ஆல்பா-கீட்டோ அமில டி ஐதரசனேசு அணைவுக்கும் ஓர் இணைகாரணியாகப் பயன்படுத்தப்படுகிறது.
# ஈரைதரோலிப்போ அமைடு

## இவற்றையும் காண்க

- ஈரைதரோலிப்போயிக் அமிலம்
- இலிப்போ அமைடு
# ஈரைதரோலிப்போயிக் அமிலம்

**ஈரைதரோலிப்போயிக் அமிலம்** (*Dihydrolipoic acid*) C<sub>8</sub>H16O2S2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இலிப்போயிக் அமிலத்தை ஒடுக்க வினைக்கு உட்படுத்தி இதை பெறலாம். ஒரு கார்பாக்சிலிக் அமிலமாகக் கருதப்படும் இச்சேர்மத்தில் இரண்டு தயோல்கள் காணப்படுகின்றன. இதனால் இச்சேர்மத்தை இருதயோல் என்றும் அழைக்கலாம். ஒளியியல் சுழற்சிக்கு உட்படும் என்றாலும் ஆர்-ஆடிஎதிருரு மட்டும் உயிர் வேதியியல் ரீதியாக முக்கியத்துவம் வாய்ந்ததாக உள்ளது. இலிப்போயிக் அமிலம்/ஈரைதரோலிப்போயிக் அமிலம் இணை பல்வேறு உயிர்வேதியியல் மாற்றங்களில் பங்கேற்கிறது.
# எத்தில் ஐதரோபெராக்சைடு

**எத்தில் ஐதரோபெராக்சைடு** (*Ethyl hydroperoxide*) என்பது CH<sub>3</sub>CH<sub>2</sub>OOH (C<sub>2</sub>H<sub>6</sub>O<sub>2</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமான எத்தில் ஐதரோபெராக்சைடு நீருடனும் டை எத்தில் ஈதருடனும் கலக்குந்தன்மை கொண்டுள்ளது.
# எத்தில் ஐதரோபெராக்சைடு

## தயாரிப்பு

எரியும் ஆல்க்கேன்களின் தீச்சுவாலையில் எத்தில் ஐதரோபெராக்சைடு உருவாகிறது. ஈத்தேன் மற்றும் ஐதரசன் பெராக்சைடு இரண்டும் வினையூக்க ஒடுக்க வினையில் ஈடுபட்டும் எத்தில் ஐதரோபெராக்சைடை உருவாக்குகின்றன. இவற்றைத் தவிர ஈத்தேனை ஒளிவினையூக்க ஆக்சிசனேற்ற வினைக்கு உட்படுத்தினாலும் எத்தில் ஐதரோபெராக்சைடு உருவாகிறது. :  
:CH<sub>3</sub>CH<sub>3</sub> + O<sub>2</sub> → CH<sub>3</sub>CH<sub>2</sub>OOH
# எர்பியம் பாசுபைடு

**எர்பியம் பாசுபைடு** (*Erbium phosphide*) என்பது ErPஎன்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். எர்பியமும் பாசுபரசும் சேர்ந்து இச்சேர்மம் உருவாகிறது. எர்பியத்தின் பாசுபைடு சேர்மங்களில் இதுவும் ஒன்றாகும்.
# எர்பியம் பாசுபைடு

## தயாரிப்பு

எர்பியத்தையும் பாசுபரசையும் சேர்த்து சூடுபடுத்தினால் எர்பியம் பாசுபைடு உருவாகிறது.
::Er + P → ErP
# எர்பியம் பாசுபைடு

## இயற்பியல் பண்புகள்

எர்பியம் பாசுபைடு கனசதுர திட்டத்தில் Fm<sub>3</sub>m என்ற இடக்குழுவில் படிகங்களாக உருவாகிறது.
# எர்பியம்(III) ஐதராக்சைடு

**எர்பியம்(III) ஐதராக்சைடு** (*Erbium(III) hydroxide*) என்பது Er(OH)<sub>3</sub>என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும்.
# எர்பியம்(III) ஐதராக்சைடு

## வேதிப் பண்புகள்

எர்பியம்(III) ஐதராக்சைடு ஒரு காரம் என்பதால் அமிலங்களுடன் வினைபுரிந்து எர்பியம்(III) உப்புகளைக் கொடுக்கிறது.
: Er(OH)<sub>3</sub> + 3 H<sup>+</sup> → Er<sup>3+</sup> + 3 H<sub>2</sub>O
உயர் வெப்பநிலைகளில் எர்பியம்(III) ஐதராக்சைடு ErO(OH) ஆக சிதைவடைகிறது. தொடர்ந்து சூடாகுக்கும் போது மேலும் சிதைவடைந்து எர்பியம் ஆக்சைடாக மாறுகிறது. (Er<sub>2</sub>O<sub>3</sub>)
# எர்பியம்(III) புளோரைடு

**எர்பியம்(III) புளோரைடு** (*Erbium fluoride*) என்பது ErF<sub>3</sub>என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். எர்பியமும் புளோரினும் சேர்ந்து இச்சேர்மம் உருவாகிறது. எர்பியத்தின் புளோரைடு வகை உப்பான இது ஓர் அருமண் உலோகமாகக் கருதப்படுகிறது. அகச்சிவப்பு ஒளி-கடத்தும் பொருட்களையும் ஒளிரும் பொருட்களையும்
உருவாக்க இது பயன்படுத்தப்படுகிறது.
# எர்பியம்(III) புளோரைடு

## தயாரிப்பு

எர்பியம்(III) நைட்ரேட்டுடன் அமோனியம் புளோரைடைச் சேர்த்து வினைபுரியச் செய்வதன் மூலம் எர்பியம்(III) புளோரைடு தயாரிக்கப்படுகிறது.:
: Er(NO<sub>3</sub>)<sub>3</sub> + 3 NH<sub>4</sub>F → 3 NH<sub>4</sub>NO<sub>3</sub> + ErF<sub>3</sub>
# எர்பியம்(III) புளோரைடு

## இயற்பியல் பண்புகள்

எர்பியம்(III) புளோரைடு பார்ப்பதற்கு இளம்சிவப்பு நிற தூளாக காணப்படுகிறது.
# சமாரியம்(II) புளோரைடு

**சமாரியம்(II) புளோரைடு** (Samarium(II) fluoride ) என்பது SmF<sub>2</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியமும் புளோரினும் உட்கூறுகளாக இடம்பெற்று இச்சேர்மம் உருவாகிறது. அறியப்பட்டுள்ள சமாரியம் புளோரைடு வகை சேர்மங்களில் இதுவும் ஒன்றாகும்.
# சமாரியம்(II) புளோரைடு

## தயாரிப்பு

சமாரியம்(III) புளோரைடை சமாரியம் அல்லது ஐதரசன் வாயுவைப் பயன்படுத்தி குறைப்பதன் மூலமாக சமாரியம்(II) புளோரைடு தயாரிக்கப்படுகிறது. :
:2SmF<sub>3</sub> + Sm ---> SmF<sub>2</sub>  
:2SmF<sub>3</sub> + H<sub>2</sub> ---> 2SmF<sub>2</sub> + 2HF
# சமாரியம்(II) புளோரைடு

## இதையும் காண்க

- சமாரியம்(III) புளோரைடு
# சமாரியம்(III) ஆக்சலேட்டு

**சமாரியம்(III) ஆக்சலேட்டு** (*Samarium(III) oxalate*) என்பது Sm<sub>2</sub>(C<sub>2</sub>O<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும்.. சமாரியமும் ஆக்சாலிக் அமிலமும் சேர்ந்து இச்சேர்மம் உருவாகிறது. சமாரியம்(III) ஆக்சலேட்டு தண்ணீரில் கரையாது. மாறாக தண்ணீருடன் வினைபுரிந்து மஞ்சள் நிறத்திலான படிக நீரேற்றை உருவாக்குகிறது.
# சமாரியம்(III) ஆக்சலேட்டு

## தயாரிப்பு

தண்ணீரில் கரையக்கூடிய சமாரியம் உப்புகளை ஆக்சாலிக் அமிலத்துடன் வினைபுரியச் செய்து சமாரியம்(III) ஆக்சலேட்டு தயாரிக்கப்படுகிறது. :  
::2SmCl<sub>3</sub> + 3H<sub>2</sub>C<sub>2</sub>O<sub>4</sub>----> Sm<sub>2</sub>(C<sub>2</sub>O<sub>4</sub>)3+ 6HCl  
ஒரு நீரிய கரைசலில் சமாரியம் நைட்ரேட்டுடன் ஆக்சாலிக் அமிலத்தை வினைபுரியச் செய்தும் இதைத் தயாரிக்கலாம்.
::2Sm(NO<sub>3</sub>)<sub>3</sub> + 3H<sub>2</sub>C<sub>2</sub>O<sub>4</sub> ---->Sm<sub>2</sub>(C<sub>2</sub>O<sub>4</sub>)<sub>3</sub> + 6HNO<sub>3</sub>
# சமாரியம்(III) ஆக்சலேட்டு

## இயற்பியல் பண்புகள்

சமாரியம்(III) ஆக்சலேட்டு தண்ணீருடன் ஒரு படிக நீரேற்றாக Sm<sub>2</sub>(C<sub>2</sub>O<sub>4</sub>)<sub>3</sub> • 10H<sub>2</sub>O என்ற மஞ்சள் நிற படிகங்களுடன் உருவாகிறது. .
# சமாரியம்(III) ஆக்சலேட்டு

## வேதிப் பண்புகள்

சமாரியம்(III) ஆக்சலேட்டை சூடுபடுத்தினால் சிதைவடையும்:  
::Sm<sub>2</sub>(C<sub>2</sub>O<sub>4</sub>)<sub>3</sub> ----> Sm<sub>2</sub>O<sub>3</sub> + 3CO<sub>2</sub> + 3CO  
படிக நீரேற்றான Sm<sub>2</sub>(C<sub>2</sub>O<sub>4</sub>)<sub>3</sub> • 10H<sub>2</sub>O படிகமானது படிப்படியாக சிதைவடையும்.
# சமாரியம்(III) ஐதராக்சைடு

**சமாரியம்(III) ஐதராக்சைடு** (*Samarium(III) hydroxide*) என்பது Sm(OH)<sub>3</sub>. என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும்.
# சமாரியம்(III) ஐதராக்சைடு

## வேதிப் பண்புகள்

சமாரியம்(III) ஐதராக்சைடு அமிலங்களுடன் வினைபுரிந்து சமாரியம் உப்புகளைக் கொடுக்கிறது.
: Sm(OH)<sub>3</sub> + 3 H<sup>+</sup> → Sm<sup>3+</sup> + 3 H<sub>2</sub>O
சமாரியம்(III) ஐதராக்சைடை சூடாக்கினால் SmO(OH) உருவாகிறது. தொடர்ந்து சூடாக்கினால் சமாரியம்(III) ஆக்சைடு உருவாகிறது.
# தயோசெலீனைடு

**தயோசெலீனைடு** (*Thioselenide*) என்பது செலீனியம்-கந்தகம் பிணைப்பைக் கொண்டிருக்கும் எந்தவொரு கரிம வேதியியல் சேர்மத்தையும் குறிக்கும்.  
தயோசெலீனைடுகள் இயற்கையில் அரிதானவை, ஆனால் அடையாளம் காணப்பட்டுள்ளன. உதாரணமாக, சில வகை அல்லியம் மற்றும் வறுத்த காப்பியைக் கூறலாம்.பாலூட்டிகளில் காணப்படும் தயோரெடாக்சின் ரிடக்டேசு என்ற புரதத்தில் செலினோசிசுட்டின் எச்சம் உள்ளது. இது ஆக்சிசனேற்றத்தின் போது இருசல்பைடுக்கு ஒப்பான தயோசெலினைடை உருவாக்குகிறது.  
செலீனியம்-கந்தகம் பிணைப்பின் பிணைப்பு நீளம் சுமார் 220 பைக்கோமீட்டர்கள் ஆகும்.